**“………………………………..” FUNDAZIOAREN ESTATUTUAK**

**(FUNDAZIOA ………….(E)KOA DA)**

**I. TITULUA.- XEDAPEN OROKORRAK**

**1. artikulua**.- **Izena.**

1- Estatutu hauen bidez, “ ……………………….” Fundazioa arautzen da. Aipatu fundazioa ………………(e)koa da, eta……………………………………(e)k eratua.

2.- Fundazioa bere fudatzaileen borondatearen eta estatutu hauen arabera arautzen da, eta, betiere, ekainaren 2ko 9/2016 Legearen eta hura garatzen duten erregelamendu bidezko xedapenen eta indarrean dauden gainerako arauen arabera.

3.- Fundazioa irabazi-asmorik gabeko erakundea da, eta haren ondarea interes orokorreko helburuetarako lotuta dago modu iraunkorrean, fundatzaileek hala nahi izan dutelako (fundatzaile bakarra ere egon daiteke).

**2. artikulua.- Araubidea, gaitasuna eta nortasun juridikoa.**

1.- Fundazioak nortasun juridiko propioa eta independentea du, eraketa-eskritura Fundazioen Erregistroan inskribatzen denetik aurrera. Halaber, gaitasun juridiko eta jarduteko gaitasun erabatekoa izango du, muga hauekin soilik: sortzaileek beren borondatez fundazioa osatzen duten ekitaldian adierazitakoak, estatutu hauetan ezarritakoak, eta, betiere, aplikatzekoak diren lege xedapenetan eta bereziki ekainaren 2ko 9/2016 Legean, Euskal Autonomia Erkidegoko Fundazioei buruzkoan, jasotakoak.

2.- Horrenbestez, eta Babesletzari egin beharreko komunikazioak eragotzi gabe, Fundazioak jarduteko erabateko gaitasuna izango du bere helburuak betetzeko, Kode Zibilaren 38. artikuluan ezarritakoaren arabera. Fundazioak ondoren azaltzen den guztia egin ahalko du:

a) Mota guztietako jarduera ekonomikoak garatu, elkartearen helburuak lortze aldera edo helburuok lortzeko baliabideak batze aldera.

b) Mota guztietako ondasunak eta eskubideak bereganatu eta besterendu, edozein tituluren bidez, eta mota guztietako egintzak, negozioak eta kontratuak egin.

c) Edozein motatako akzioak baliatu, bere estatutuen eta legeen arabera.

**3. artikulua.- Fundazioaren helburuak.**

1- Hauek dira fundazioak lortu nahi dituen interes orokorreko helburuak:

………………………………………………………………………………………………………………………………………………………………………………………………………..

2.- Helburu horiek lortze aldea, Fundazioak jarduera hauek egin ahalko ditu:

………………………………………………………………………………………………………………………………………………………………………………………………………………………………………………………………………………………………………………

**4. artikulua.- Helbidea eta lurralde-eremua.**

1- Hona Fundazioaren helbidea: .......................................................................................

2.- Fundazioaren Patronatuak estatutuak aldatzeko hartutako erabaki baten bidez aldatu ahalko da helbide hori, eta erabaki hori Fundazioen Erregistroan inskribatu beharko da. Halaber, Patronatuari ahalmena ematen zaio establezimenduen, ordezkaritzen edo bulegoen egoitzak hautatzeko, kasuan kasuko fundazioaren helburuak betetzeko eginkizunean sortzen diren beharrizanen arabera.

3- Lurralde-eremu honetan garatuko ditu batez ere Fundazioak bere jarduerak:...........................................................................................................................

**5. artikulua.- Onuradunak.**

1.- Hauek izango dira Fundazioaren prestazioen eta zerbitzuen onuradunak:

……………………………………………………………………………………………………

2.- Onuradun zehatzak izendatzeko, kontu hauek izango ditu aintzat Patronatuak:

a) Fundazioaren jarduerak pertsona fisikoek nahiz juridikoek osatutako kolektibo orokorrei ekarri behar die onura. Onuraduntzat hartuko dira enpresa bateko edo batzuetako langileek eta horien senitartekoek osatutako kolektiboak. Nolanahi ere, onuradunak aukeratzeko irizpideek objektiboak eta inpartzialak behar dute izan.

b) Ezin izango da Fundazioaren helburu nagusia izan haren prestazioak eskaintzea hauei guztiei: fundatzaileei edo Patronatuko kideei, haien ezkontideei edo haiekin antzeko harreman afektiboa dutenei edo haien laugarren gradura bitarteko senideei (laugarrena barne), ez eta interes orokorra ez duten pertsona juridiko bereiziei ere.

c) Nolanahi ere, inork ere ezin izango du alegatu, ez bakarka ez taldeka, Fundazioaren edo Patronatuaren aurrean, onura horiek eman baino lehen baliatzeko aukera, ezta pertsona jakin batzuei emanarazi ere.

3.- Ezin zaizkienean eskatzaile guztiei prestazioak edo zerbitzuak eman, irizpide, ordena eta lehentasun hauen arabera hautatuko dira onuradunak:

…………………………………………………………………………………………………………………………………………………………………………………………………………

**6. artikulua.- Jarduera- eta funtzionamendu-printzipioak.**

Fundazioak printzipio hauek beteko ditu bere jardueran:

a) Publikotasuna eta gardentasuna. Fundazioaren xede eta jarduerei buruzko informazio nahikoa emango du, herritarrek oro har eta behin-behineko onuradunek haien berri izan dezaten.

b) Inpartzialtasuna eta bereizkeriarik eza pertsona onuradunak zehazterakoan, baita jarduerak eta prestazioak zehazterakoan ere.

c) Jarduteko jarraibideen sustapena. Horretarako, jokabide-kodeak eta jardunbide egokien kodeak sortuko ditu.

d) Patronatuko kideen zerbitzu-espirituaren sustapena, bai eta fundazioaren interesak norberaren interesen aldean lehenesteko espirituarena ere.

e) Etengabeko lankidetza leiala Euskal Autonomia Erkidegoko Fundazioen Babesletzarekin.

f) Ondarea eta errentak fundazioaren xedeetarako benetan erabiltzen delako defentsa eta zaintza,Fundazioaren estatutuetan eta indarrean dagoen legedian aurreikusitakoarekin bat etorrita.

g) Genero-berdintasuna.

**II. TITULUA.- PATRONATUA**

**7. artikulua.- Fundazioaren Patronatua.**

Patronatua fundazioaren gobernu- eta ordezkaritza-organoa da. Patronatuari egokituko zaio fundazioaren helburuak betetzea, fundazioaren ondarea osatzen duten ondasun eta eskubideak arduraz administratzea, bai eta haien errendimendua eta erabilgarritasuna segurtatzea ere.

**8. artikulua.- Patronatuaren osaera.**

1. Patronatuak................kide izango ditu. Patronatuak gutxienez................... kide izango ditu, eta gehienez ...................... (Hautatu aukera bat).

Patronatukideek gutxieneko kide-kopuruari eutsi behar diote (hiru behintzat).

2.- Pertsona fisikoak zein juridikoak izan ahalko dira patronatukideak. Patronatua osatzen duten pertsona fisikoek jarduteko gaitasun osoa izan beharko dute, eta ezin izango dute desgaituta egon kargu publikoak betetzeko. Patronatukideak diren pertsona juridikoek izendatu beharko dituzte organo horretan haien ordezkari izango diren pertsona fisikoak (bakarra ere izan daiteke).

3.- Hauek izango dira patronatukideak:

- Presidentea.

- Idazkaria (Fundazioko patronatukidea ez bada, eta, horrenbestez, ahotsa bai baina botorik ez badauka, espresuki adierazi behar da hori gertatzen dela).

- Diruzaina (aukerakoa).

- Presidenteordea (aukerakoa).

- ..................kide (aukerakoa).

Hauek izango dira Fundazioaren Patronatuko berezko kargudunak: ……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**9. artikulua.- Patronatuko kideen izendapena eta kargu-uztea.**

1.- Fundazioaren sortzaileek izendatuko dute, eraketa-eskrituran, lehenengo Patronatua.

2.- Patronatukide berriak izendatu behar direnean, kide gehiago izango direlako edo kideren bat ordezkatu behar delako, Patronatuak izendatuko ditu. Horretarako, .....................(zenbat) kideen aldeko botoa beharko da gutxienez.

3.- Patronatuak hiru hilabeteko epean eman beharko dio bere kideen izendapenaren eta kargua utzi izanaren berri Euskal Autonomia Erkidegoko Fundazioen Erregistroari, izendatze- edo kargu uzte- akordioak hartzen diren egunetik zenbatzen hasita.

4.- Patronatukideek espresuki onartu beharko dute beren izendapena Euskal Autonomia Erkidegoko Fundazioei buruzko Legearen 16. artikuluan aurreikusitako moduren baten arabera. Karguari uko egiten badiote, aipatu artikuluaren 2. atalean aurreikusitako moduren batean egin beharko dute.

5.- Patronatukideen karguak baliogabetzea erabaki ahal izango du organo judizial eskudunak, erantzukizunezko jardunbidea abian jarri bada haien aurka legeak aurreikusitako prestasunez ez betetzeagatik.

6.- Fundazioen Erregistroan inskribatuko dira gobernuko organoko kideen izendapena eta kargua utzi izana.

**10. artikulua.- Patronatukideen kargu uztearen arrazoiak.**

1.- Patronatukideek kasu hauetan utziko diote patronatukide izateari:

a) Hiltzen direnean edo hil egin direla deklaratzen denean, eta pertsona juridikoa azkentzen denean.

b) Legeak ezarritakoaren arabera, ezgaitasun-, desgaikuntza- edo bateraezintasun‑egoeraren batean gertatzen denean.

c) Patronatukide izatera eraman zuten kargua betetzeari uzten diotenean.

d) Kargua ordezkari leial batek berez behar duen arduraz betetzen ez dutenean, baldin eta ebazpen judizialez adierazten bada ez dutela hala bete.

e) Ebazpen judizialez erantzukizun-akzioa onartzen denean.

f) Agintaldia amaitzen zaienean, baldin eta aldi jakin baterako izendatu bazituzten.

g) Karguari uko egiten diotenean.

h) Patronatuak edo fundatzaileek adostutako arrazoi hauengatik: ………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

**11. artikulua.- Patronatukideak ordeztea.**

1.- Patronatukideak prozedura honi jarraikiz ordeztuko dira:

- ………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..

2.- Ezin direnean patronatukideak aipatuko eran ordeztu, Fundazioaren Legean aurreikusitako estatutu-aldaketara joko da, eta Euskal Autonomia Erkidegoko Fundazioen Babesletzak ahalmena izango du Fundazioa gobernatu eta ordezkatuko duen organoa behin-behinean –hau da, estatutuak aldatu arte– osatuko duten kideak izendatzeko (kasu batzuetan, kide bakarra izan ahalko da).

3.- Uneren batean patronatukideak hiru baino gutxiago badira, patronatukide bakarreko kasuetan izan ezik, gainerako patronatukideek (beti ere haien kargua indarrean dagoela), edo fundatzaileek, hala badagokio, behar adina kide izendatu ahal izango dituzte legeak eskatzen duen gutxieneko kopurura iristeko, eta 30 eguneko epea izango dute izendapen horiek Babesletzari horren berri emateko.

4.- Fundazioko patronatukideen ordezkapenak Euskal Autonomia Erkidegoko Fundazioen Erregistroan inskribatuko dira.

**12. artikulua.- Patronatuaren iraupena.**

1.- Patronatukideen karguak aldi baterako edo mugagabekoa izango da. Aldi baterako bada, .........................urteko iraupena izango du.

Aldi baterako izanez gero, gobernu-organoko kidea berriz hautatu ahal izango da, iraupen bereko denboraldietarako, inolako mugarik gabe (aukerakoa).

2.- Heriotza, ezintasuna, desgaitasuna, heriotza-adierazpena, baztertzea edo bateraezintasuna, aginte-epearen bukaera, ukoa, lekualdatzea edo gobernu-organoko kide baten ordezkatzea nahiz kargu-uztea edo beste edozein gorabehera dela-eta, bete gabe geratzen diren diren postuak Patronatuak beteko ditu. Kargu bat ezin izango da egon 6 hilabetetik gora bete gabe.

**13. artikulua-- Patronatukide-karguaren doakotasuna.**

1.- Fundazioetako patronatukideek doan jardungo dute beren karguan. Dena den, eginkizun horiei lotuta dituzten gastuen zenbatekoa itzuli egingo zaie, behar bezala justifikatuz gero.

2.- Beren eginkizunei dagozkien zerbitzuez gainera Fundazioan beste zerbitzu batzuk ematen dituzten patronatukideei ordainsari bat ematea erabaki dezake Patronatuak, salbu eta fundazioaren sortzaileek hori egitea espresuki debekatzen badute. Erabaki hori Babesletzak baimendu egin beharko du, hiru hilabeteko epean.

**14. artikulua.- Fundazioko presidentea.**

1.- Patronatuak presidente bat hautatuko du bere kideen artetik, eta haren ardura izango da, bere ekimenez edo gutxienez kideen herenak hala eskatuta, Patronatua biltzeko deialdia egitea, eztabaidak bideratzea eta hartzen diren erabakiak betearaztea.

2.- Patronatuko presidentea gobernu organo horren kargu gorena izango da, eta, organo horretako kide izateak berezko dituen ahalmenak izateaz gain, Fundazioa ordezkatu beharko du Patronatuaren erabakietatik eratorritako ekitaldi eta kontratu guztietan eta Fundazioaren beste organoetan, eta baita aurkezten diren bestelako auzi, espediente, eta administrazio, epai, eta judizioz kanpoko gaietan ere. Horrez gain, prokuradore eta/edo abokatuei botere orokorrak emateko ahalmena du, azaldutako xedeari buruzko auzietarako.

**15. artikulua.- Presidenteordea.**

1.- Patronatuak presidenteordea izendatu ahal izango du bere kideen artetik, bere kideen gehiengoaren botoaz.

2.- Presidentea ageri ez bada edo gaixo badago, presidenteordeak hura ordezkatuko du, eta hori egiaztatzeko nahikoa izango da egoeraren berri ematea. Bai presidentea bai presidenteordea ageri ez badira, kide edadetuenak ordezkatuko ditu.

**16. artikulua.- Idazkaria.**

Patronatuak idazkari bat izendatuko du, bere kideen artetik edo kanpoko pertsonen artetik. Idazkariaren ardura izango da Fundazioaren administrazio-lanak zuzentzea, dokumentazioa zaintzea eta Patronatuaren Akta Liburura transkribatzen diren bileren akta egitea, haiek onartuak izan eta presientearen oniritzia jaso ondoren.

**17. artikulua.- Diruzaina.**

Patronatuak idazkari bat izendatuko du, bere kideen artetik edo kanpoko pertsonen artetik. Funtzio hauek izango ditu:

a) Fundazioaren funtsak biltzea eta gordetzea.

b) Sarreren eta gastuen balantzea aurkeztea eta sinatzea.

c) Inbentarioen, Kontuen, Jarduera Planaren eta Eguneko Liburuak eramatea.

**18. artikulua.- Fundazioaren zerbitzuko langileak.**

1.- Kudeaketa orokorra gerentzia bati eskatu ahalko zaio, eta haren izendapena eta kargu uztea Babesletzari jakinarazi beharko zaio. Gerenteari emandako ahalorde orokorrak Euskal Autonomia Erkidegoko Fundazioen Erregistroan inskribatu beharko dira.

2.- (Aukerakoa) Orobat, Fundazioaren organo hauek egongo dira, ondoren azaltzen diren funtzioak betetzeko, eta ezin izango dira haien esku utzi Euskal Autonomia Erkidegoko Legearen 18. artikuluan aipatutako ahalmenak.

- ………………………………………………………………………………………………………………………………………………………………………………………………………………………………………………………………………………………………………………………

- ………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**19. artikulua.- Patronatuaren eginkizunak.**

Fundazioaren gobernuari eta administrazioari dagokion guztia Patronatuaren eginkizuna izango da, eta bereziki hau guztia:

a) Fundazioaren orientazioa ezarri, haren helburuak ahalik eta hobekien bete daitezen.

b) Ekonomia- eta finantza-baliabide guztiak administratu, haien jatorria edozein dela ere.

c) Ontzat eman Inbentarioa, Egoera-Balantzea, Emaitzen Kontua eta aurreko ekitaldiko Memoria, bai eta aldi horretako planaren likidazioa ere.

d) Hurrengo ekitaldiko jarduera-plana onartu, bai eta hura azaltzen duen memoria ere.

e) Egoki diren barne-erregimeneko arauak onartu.

f) Batzorde delegatuak sortu, haien batzordekideak izendatu eta batzorde horiek izango dituzten ahalmenak zehaztu eta ahalorde orokorrak edo bereziak eman, hurrengo artikuluan xedatutakoaren arabera.

g) Zuzendaritza-, betearazpen- eta aholkularitza-karguak izendatu, eta arlo teknikoan, administrazioan eta lan orokorretan behar diren gainerako langileak eta mendekoak kontratatu.

h) Fundazioaren helburuei begira hobekien egokituko diren egintza eta kontratu-mota oro formalizatu eta onartu, zeinahi ere den haien izaera: zibila, merkataritzakoa, lan‑arlokoa, administraziokoa eta abar.

i) Erakunde eskudunen aurrean beharrezko proposamenak egin, maila goragoko erabakia beharko duten gaien kasuan.

j) Enpresa, elkarte, erakunde edo partikularren partaidetza sustatu elkarlan teknikorako eta langile kualifikatuak trebatzeko programetan, funtsak emanez eta lankidetza hitzarmenak sinatuz.

k) Herentziak, legatuak edo dohaintzak onartu edo haiei uko egin, Fundazioarentzat komenigarria den guztietan; hori horrela, Babesletza jakinaren gainean jarriko da.

l) Fundazioaren estatutuak aldatu, fundazioaren sortzaileen borondatea hobeto betetzeko beharrezkoa bada.

**20. artikulua.- Ahalmenak eskuordetzea eta ahalordeak ematea.**

1.- Patronatuak bere ahalmenak eskuordetu ahalko ditu bere kideren batengan. Ezin izango da, inola ere, eskuordetu gai hauek erabakitzen dituzten akordioak:

a) Urteko kontuen onespena.

B) Jarduera-planaren onespena.

c) Estatutuen aldaketa.

d) Fundazioaren bat-egitea, bereiztea, eraldatzea, azkentzea eta likidatzea.

e) Beste pertsona juridiko baten eratze-egintzak, ez badaude erabat lotuta helburuei.

f) Beste pertsona juridiko batzuetako partaidetzak eskuratzeko edo saltzeko egintzak, baldin eta partaidetza horien zenbatekoa fundazioaren aktiboaren % 20 baino gehiago bada.

g) Fundazioaren aktiboaren % 20 gainditzen duten ondasunak edo eskubideak xedatzeko edozein egintza.

h) Zuzkidura handitzea edo gutxitzea.

i) Aktibo eta pasibo guztien edo haien parte baten bat-egitea, bereizketa edo lagapen orokorra.

j) Sozietateak edo beste pertsona juridiko batzuk desegiteko egintzak.

k) Patronatuko kideen autokontratazioa, salbu eta jarduketa hori errepikatua bada eta Babesletzak aurretik baimendu badu kasu berdinetarako.

I) Erantzukizunpeko adierazpenak onartzea eta formalizatzea.

m) ………………………………………………………………………………………. (Eskuordetzerik ez dagoen beste ahalmen batzuk gehitu daitezke, espresuki adierazita).

2.- Orobat, Patronatuak ahalorde orokorrak eta bereziak eman eta errebokatzeko aukera izango du. (Kontrakoa gertatuz gero, espresuki adierazi beharko da estatutu hauetan).

**21.- Batzorde betearazleak edo eskuordetuak.** (Aukerakoa, Patronatuko zenbait kideren alde eskuordetze bateratua eta betirakoa egonez gero).

1.- Patronatuak batera eta betirako eskuordetu ahalko ditu bere ahalmenak Patronatuko zenbait kideren alde, eta, horretarako, batzorde betearazle edo eskuordetu hauek sortu beharko ditu:

- ……………………………………………………………………………………………….

- ……………………………………………………………………………………………….

2.– Batzordea osatzen duten kideak hauexek dira:

- ……………………………………………………………………………………………..

3.- Hona haiei buruzko arauak:

- ……………………………………………………………………………………………………………………………………………………………………………………………………….

**22. artikulua.- Patronatuaren betebeharrak.**

Fundazioko patronatukideek honako betebehar hauek izango dituzte:

a) Fundazioaren helburuak zorrotz betetzea eta betearaztea, legeak eta Fundazioaren estatutuek diotenari jarraikiz.

b) Fundazioaren ondarea osatzen duten ondasunak eta eskubideak administratzea eta haien produktibitateari eustea, kudeatzaile on baten ekonomia- eta finantza‑irizpideei jarraikiz.

c) Kargua ordezkari leial baten prestasunaz betetzea.

**23. artikulua.- Patronatukideen autokontratazioa.**

1.- Patronatukideek edo haien ordezkariek ezingo dute fundazioarekin kontraturik egin, ez beren izenean ez hirugarrenen izenean, salbu eta Babesletzak horretarako baimena ematen badu, erregelamendu bidez ezarritako prozeduraz.

2- Fundazioaren helburuak ahalik eta ondoen lortzeko egingo dira kontratuak, ez dute interesen arteko gatazkarik sortuko, eta merkatuaren arabera egingo dira, fundazioan kontratazioaren ardura duen pertsona edo organoak aurretik erabaki arrazoitua eman eta gero.

**24. artikulua.- Patronatukideen erantzukizuna.**

1.- Patronatukideek solidarioki erantzungo dute Fudazioaren aurrean, legearen edo estatutuen kontrako egintzen ondorioz edo kargua eduki beharreko arduraz ez betetzeagatik eragiten dituzten kalteengatik eta galerengatik.

2.- Hauek guztiak erantzukizunetik aske geratuko dira: erabakiaren kontra bozkatu dutenak, erabakia hartzen eta betearazten parte hartu ez eta erabakiaren berririk ez zutela frogatzen dutenak, bai eta, erabakiaren berri izan arren, kaltea ekiditeko komeni zen guztia egin zutela edo gutxienez esanbidez aurka agertu zirela frogatzen dutenak ere.

**25. artikulua.- Patronatuaren barneko funtzionamendua.**

1.- Patronatuak ..... bilera egingo ditu gutxienez, urtean. Urteko lehenengo sei hilabeteetan ezinbestez elkartuko da urteko kontuak onartzeko, bai eta hurrengo ekitaldiko Jarduera-Plana onartzeko ere.

2.- Patronatuaren deialdiak idatziz egin beharko dira, presidenteak erabakitako gai‑zerrenda jasota, eta gobernu-organoko kideen iradokizunak kontuan hartuta. Deialdiok bilera-eguna baino gutxienez ........egun lehenago egin beharko dira, premiazko kasuetan izan ezik; horrelakoetan, epea 3 egunetara murriztu ahal izango baita.

**26. artikulua.- Patronatua osatzea eta erabakiak hartzea.**

1.- Patronatua balio osoz eraturik egongo da lehenengo deialdian, gutxienez kideen erdiak gehi bat agertzen direnean, bertan egonda edo ordezkari bidez.

2.- Aurreko paragrafoan adierazi den quoruma biltzen ez bada, Patronatua ordubete geroago elkartuko da. Bigarren bilera horretarako, berdin izango da zenbat kide azaltzen diren, betiere gutxienez hiru biltzen badira eta haien artean presidentea eta presidenteordea badira.

3.- Aurreko paragrafoetan adierazitakoa gorabehera, Patronatua deitu egin dela eta zilegi osatuta dagoela ulertuko da, kide guztiak bertan badaude, eta aho batez onartzen badute bilera egitea.

4.- Erabakiak botoen gehiengoz hartuko dira, honako kasu hauetakoren bat izan ezik:

a) Aldaketa, bategite, bereizketa eta azkentzeari buruzko erabakien kasuan, nahitaezkoa izango da Patronatuko kideen bi herenek aldeko botoa ematea.

b) Erabaki hauek hartzen direnean: (...........................en aldeko botoa beharko baitute).

- ………………………………………………. (aukerakoa)

5.- Presidente diharduenaren botoak sor litezkeen berdinketak hautsiko ditu.

6.- Idazkariak Patronatuaren bilera bakoitzaren akta egingo du, zeinean, bileraren tokiaz eta egunaz gain, bertaratu diren pertsonen izenak, eztabaidagaiak eta hartutako erabakien edukia jasoko baitira.

7.- Patronatua bideokonferentziaren edo beste komunikabide batzuen bidez bildu ahalko da, betiere hau guztia bermatzen bada: bertaratutakoen identifikazioa, komunikazioaren jarraitutasuna, eztabaidetan esku hartzeko aukera eta botoa emateko aukera. Horrela eginez gero, bilera presidentea dagoen lekuan egin dela ulertuko da.

8.- Salbuespen gisa, bilerarik egin gabe ere hartu ahal izango ditu erabakiak Patronatuak, betiere informazio- eta boto-eskubideak bermatuta badaude, botoa jaso dela nonbait agerrarazten bada eta haren benetakotasuna bermatzen bada. Erabakia pertsona juridikoaren helbidean hartu dela ulertuko da, eta emandako baliozko botoetatik azkena jasotako datan.

**III. TITULUA.- ONDAREA ETA ARAUBIDE EKONOMIKOA**

**27. artikulua.- Fundazioaren ondarea.**

Fundazioaren ondarea honako hauek osatuko dute: batetik, zuzkidura osatzen duten eta ekonomikoki balioets daitezkeen ondasunek, eskubideek eta obligazioek; eta, bestetik, eratu ondotik fundazioak lortutakoek –zuzkidurari lotu ala ez–.

**29. artikulua.- Ondarezko zuzkidura.**

1.- Fundazioaren hasierako ondarezko zuzkidura eratzeko eskritura publikoan jasotzen da, eta fundazioaren sortzaileek ekarritako ondasunek eta eskubideek osatzen dute.

2.- Ondorengo ondarezko zuzkidurak Patronatuak onartu beharko ditu, eta urteko kontuetan jaso behar dira.

3.- Fundazioak bere zuzkidura handitzera zuzendu behar ditu diru-sarreren soberakinak.

**30. artikulua.- Fundazioaren ondarea zaintzea.**

1.- Fundazioaren ondarea zaindu eta babesteko, arau hauek bete beharko dira:

a) Fundazioaren ondarea osatzen duten ondasun eta eskubideak Fundazioaren izenean egon behar dira. Inbentarioan jaso beharko dira, eta, kasuan kasu, dagozkien erregistroetan inskribatuko beharko dira.

b) Ondasun higiezinak eta/edo benetako eskubideak Fundazioaren izenean inskribatuko dira, Jabetza-Erregistroan. Inskribatu daitezkeen gainerako ondasunak dagozkien erregistroetan inskribatuko dira.

c) Balioak eta esku-dirua, jabetza-tituluak, gordailu-ordezkagiriak eta jabaria, jabetza, erabilera, gozamena edo Fundazioaren titulartasunean dagoen beste edozein eskubide egiaztatzen duten beste edozein dokumentu Fundazioaren izenean gordeko dira, Patronatuak ezarritako erakundean.

d) Gainerako ondasun higigarriak Patronatuak zehazten duen eran gorde eta zainduko dira.

2.- Ondasun edo eskubide horiek guztiak Inbentario-Liburuan zehaztuko dira. Liburu hori Patronatuko idazkariaren ardurapean egongo da, eta bertan, haren ikuskaritzapean, haiek identifikatzeko eta deskribatzeko beharrezkoak diren inguruabar guztiak agertuko dira.

**31. artikulua.- Ekonomia- eta kontabilitate-betebeharrak.**

1.- Urteko kontuak onetsi eta hurrengo 30 egun naturaleko epearen barruan, Fundazioaren Patronatuak Euskal Autonomia Erkidegoko Fundazioen Erregistrora bidali beharko ditu urteko kontuak, behar bezala sinatuta, gordailu ditzaten. Kontuok irabazi asmorik gabeko erakundeetarako ezarritako kontabilitateari buruzko arauak bete beharko dituzte.

2.- Fundazioaren urteko kontuek elementu hauek jasoko dituzte gutxienez: balantzea, emaitzen kontua, memoria eta aurreko jarduera-planaren likidazioa. Orobat, Patronatuak kontu-ikuskaritzaren txostena aurkeztuko du, Euskal Autonomia Erkidegoko Fundazioen Legean aurreikusitako kasuetan.

3.- Halaber, kontuotan datu hauek guztiak jaso beharko dira: fundazioaren ondarezko, ekonomia eta finantza-egoera, urtean zehar egindako jarduerak eta ondarearen kudeaketa ekonomikoa, Fundazioaren helburuak eta lege arauak bete direla jakinarazi eta egiaztatzeko betiere.

4.- Ekitaldi ekonomikoa urtebetekoa izango da, eta urte naturalarekin bat egingo du. (Urte naturalarekin bat egin ezean, estatutuetan adierazi beharko da).

Fundazioak Jarduera-Plan bat egingo du ekitaldi ekonomiko bakoitzeko, non diru‑sarrerak eta gastuak adieraziko baititu orekaz. Aurrekontu hori Babesletzari aurkeztuko zaio, onartzen den urtearen azken hiruhilekoan, azalpen-memoriarekin batera.

**32. artikulua.- Fundazioaren ondarea.**

1.- Gutxienez emaitzen kontuaren diru-sarreren % 70 baliatu beharko ditu Fundazioak bere helburuak gauzatzeko. Diru-sarrera horiek kontzeptu guztiak direla-eta lortuak izango dira, diru-sarrerak lortzeko fundazioak izandako gastuak kenduta, fundazioaren helburuak betetzeari buruzkoak izan ezik. Irabazi eta diru-sarrerak lortu direneko ekitaldiaren hasieratik hasi eta ekitaldi hori itxi ondoren hiru urte igaro arte izango da obligazio hori betetzeko epea.

2.- Administrazio-gastutzat joko dira fundazioaren ondarea osatzen duten ondasunen eta eskubideen administrazioak zuzenean eragindakoak, bai eta patronatuko kideek haien karguak betetzeagatik egindakoak ere, baldin eta diru hori itzulia izateko eskubiderik badute.

**33. artikulua.- Ekonomia-, enpresa- edo merkataritza-jardueren garapena.**

1.- Ekonomia-, enpresa- edo merkataritza-jarduerak egin ahal izango ditu Fundazioak, zuzenean nahiz beste erakunde batzuen bitartez, halako jarduerak fundazioaren helburuekin lotuta badaude edota jarduera horien osagarriak edo lagungarriak badira, eta betiere lehiaren defentsarako arauei men eginez.

2.- Gainera, beste erakunde batzuetan partaide izanda ere parte hartu ahal izango dute beste edozein ekonomia-jardueratan, sozietate-zorren gainean erantzukizun pertsonalik ez dagoen kasuetan.

**34. artikulua.- Xedatze- eta zergapetze-egintzak.**

1.- Euskal Autonomia Erkidegoko Fundazioen Babesletzari jakinarazi beharko dizkio Fundazioak beraren ondarea osatzen duten ondasunen edo eskubideen kostu bidezko edo doako xedatze-egintzak, baita kargatze-egintzak ere. Honako hauek, hain zuzen:

2.- Patronatuak erantzukizunpeko adierazpena aurkeztu beharko dio Babesletzari, non zehaztuko baita xedatzeko edo kargatzeko erabakia behar bezala hartu dela eta horretarako arrazoiak eta beharrak zein diren, orobat eragiketak fundazioari ez diola kalterik eragiten eta haren bideragarritasun ekonomikoa ere ez duela arriskuan jartzen.

3.- Xedatze- edo kargatze-egintzen xede diren ondasun edo eskubideek merkatuan duten balioa fundazioaren aktiboaren % 60 baino handiagoa bada, Patronatuak azterlan ekonomiko bat erantsi beharko dio erantzukizunpeko adierazpenari, profesional independente batek egina. Adierazpenean azaldutakoa egia dela ziurtatu beharko du azterlanak, eta Fundazioaren bideragarritasun ekonomikoa bermatu beharko du, bai eta eragiketa irizpide ekonomiko-finantzarioekin eta merkatukoekin bat datorrela ere.

4.- Aipatutako xedatze- edo zergapetze-egintzak Euskal Autonomia Erkidegoko Fundazioen Erregistroan jasoko dira, edo beste edozein erregistrotan inskribatuko dira, hala badagokio. Gainerako xedatze- edo zergapetze-egintzak Babesletzari urtero aurkeztu beharreko memorian jaso beharko dira.

**IV. TITULUA.- ALDATZEA, BAT EGITEA, BEREIZTEA, AZKENTZEA ETA LIKIDATZEA.**

**35. artikulua.- Estatutuak aldatzea**

1.- Fundazioaren Patronatuak estatutu hauek aldatzea sustatu dezake, fundazioaren helburuak hobeto betetzeko egokia bada betiere, eta fundazioaren sortzaileek berariaz debekatu ezean.

2.- Estatutuak aldatzeko erabakia arrazoitu egin beharko da; Patronatuko kideen bi herenen aldeko botoaz, gutxienez, hartu beharko da, eta Euskal Autonomia Erkidegoko Fundazioen Erregistroan inskribatu.

**36. artikulua.- Bat-egitea.**

1.- Patronatuak beste entitate batekin edo batzuekin bat egitea erabaki ahal izango du, betiere Fundazioaren helburuak behar bezala babesten badira.

2.- Bat egiteko erabakia arrazoitu egin beharko da; Patronatuko kideen bi herenen aldeko botoaz, gutxienez, hartu beharko da, eta Euskal Autonomia Erkidegoko Fundazioen Erregistroan inskribatu.

**37. artikulua.- Bereiztea.**

1.- Fundazio baten zati bat bereizi ahal izango da edo fundazioa zatitu, beste fundazio bat edo batzuk sortzeko, edo aurretik sortuta dagoen beste fundazio bati edo batzuei eskualdatzeko, ondarea bananduta, baldin eta fundazioaren sortzaileen horren kontrako borondaterik jasota ez badago, bereizitako fundazioaren helburuak hobeto beteko direla justifikatzen bada eta fundazioaren bideragarritasun ekonomikoa arriskuan jartzen ez bada. Erabakia arrazoitu egin beharko da, eta kideen bi herenen aldeko botoaz, gutxienez, hartu beharko da.

2.- Fundazio bat bereizteko eta bereizitakoa aurretik sortuta dagoen beste fundazio bati edo batzuei eskualdatzeko, beharrezkoa izango da kasuan kasuko fundazioen patronatuen erabaki arrazoitua, eskritura publikoa egilestea, Babesletzak onestea eta Euskal Autonomia Erkidegoko Fundazioen Erregistroan inskribatzea

**38. artikulu.- Azkentzea.**

Fundazioa kasu hauetan azkenduko da:

a) Eratu zenean finkatutako epea amaitzen denean.

b) Eratu zenean finkatutako helburua erabat betetzen denean.

c) Fundazioaren helburua betetzea ezinezkoa denean, Euskal Autonomia Erkidegoko Fundazioen Legean estatutuen aldaketari, fundazioen bat-egiteari eta bereizketari buruz xedatutakoa gora behera.

d) Bategite-prozesu edo bereizketa-prozesu baten ondorioz hala gertatzen bada.

e) Arrazoi hau gertatzen denean: ……………………………………………………...

f) Eratze-eskritura publikoan aurreikusitako arrazoiak gertatzen direnean.

g) Legeek aurreikusitako beste edozein arrazoi gertatzen denean.

**39. artikulua.- Azkentzeko prozedura.**

1.- Aurreko artikuluko a) idatzi-zatian adierazitakoa gertatuz gero, Fundazioa zuzenbide osoz azkenduko da.

2.- Aurreko artikuluko b), c) eta e) idatzi-zatietan adierazitakoa gertatuz gero, Fundazioa azkentzea Patronatuak erabaki beharko du eta Babesletzak berretsi. Patronatuaren erabakirik ez badago edota haren erabakia Babesletzak berresten ez badu, ebazpen judizial arrazoitua beharko da Fundazioa azkentzeko, Patronatuak edo/eta Babesletzak eskatuta, kasuen arabera.

3.- Aurreko artikuluko f) idatzi-zatian adierazitakoa gertatuz gero, ebazpen judizial arrazoitua eskatuko da.

4.- Fundazioa azkentzeko erabakia arrazoitu egin beharko da; Patronatuko kideen bi herenen aldeko botoaz, hartu beharko da, gutxienez.

Azkentzeko erabakia edo, hala badagokio, ebazpen judizial arrazoitua, Euskal Autonomia Erkidegoko Fundazioen Erregistroan inskribatuko da.

**40. artikulua. Soberako ondarearen likidazioa eta erabilera.**

Fundazioa azkentzen bada –haren jatorria bat-egite prozeduraren bat den kasuetan izan ezik– edo Fundazioa azkentzeko arrazoiak betetzen badira, likidazio-prozesuari ekingo zaio. Prozesu hori Patronatuak edo, Babesletzaren kontrolpean, gobernu‑organo horrek izendatutako likidazio-batzorde batek eramango du aurrera, salbu eta, kasua hori bada, ebazpen judizial arrazoitu batek besterik ezartzen badu. Fundazioak bere nortasun juridikoa izaten jarraituko du prozesua amaitu arte, eta, epealdi horretan, «likidazioan» dagoen fundazio gisa identifikatu behar da.

Likidazioa egin eta gero geratzen diren ondasunak eta eskubideak honetara bideratuko dira:

a) Erakunde publikoetara edo interes orokorreko helburuak aurrera eramaten dituzten irabazi-asmorik gabeko erakunde pribatuetara (erakundea zehaztu daiteke).

b) Eratzeko aktan aurreikusi zuten hartara (eratzeko aktan ezartzen den kasurako).

c) Fundazioa sortu zuten pertsona juridikoengana, fundazioa eratu zenean edo gerora egin zituzten ekarpenei dagokien proportzioan (fundatzaileetariko bat sektore publikokoa bada).

3.- Aurreko zehaztapen hori falta bada, azkendutako fundazioaren helburuen antzekoak dituzten beste fundazio edo erakunde batzuetara bideratuko ditu Babesletzak ondasun eta eskubideak, eta, lehentasunez, beren helbidea udalerri berean edo, han izan ezean, lurralde historiko berean dutenetara.

**41. artikulua.- Fundazioak eraldatu eta bestelako erakunde bihurtzea.**

1.- Fundazioa eraldatu eta beste mota bateko pertsona juridiko bihur daiteke, betiere irabazi asmorik gabea bada. Nolanahi ere, pertsona juridiko horrek jatorrizko Fundazioaren helburuak bete beharko ditu, Euskal Autonomia Erkidegoan izango du jarduera-eremua eta fundazioaren ondareari eutsiko dio oso-osorik, organo juridiko publiko baten tutoretzapean.

2.- Eraldatzeko erabakia Fundazioaren Patronatuak onetsi behar du; zer pertsona juridiko mota bihurtu nahi duen ere erabakiko du, baita estatutuetan egin beharreko aldaketak ere.

3.- Eraldaketarekin ez da Fundazioa azkenduko, ez eta likidazio-prozedura irekiko ere, eta bere nortasun juridikoari eutsiko dio. Euskal Autonomia Erkidegoko Fundazioen Erregistroan baja emango zaio dagokion erregistroan inskribatzeko.

4.- Eraldatzeko erabakia arrazoitu egin beharko da; Patronatuko kideen bi herenen aldeko botoaz, gutxienez, hartu beharko da, eta Euskal Autonomia Erkidegoko Fundazioen Erregistroan inskribatu.

**V. TITULUA.- BABESLETZA ETA FUNDAZIOEN ERREGISTROA**

**42. artikulua- Euskal Autonomia Erkidegoko Fundazioen Erregistroa.**

Fundazio honen eraketa Euskal Autonomia Erkidegoko Fundazioen Erregistroan inskribatuko da, bai eta haren egintza edo negozio juridiko guztiak ere, legearen arabera hala egin behar badute.

**43. artikulua.- Euskal Autonomia Erkidegoko Fundazioen Babesletza.**

Fundazio hau Euskal Autonomia Erkidegoko Fundazioen Babesletzaren zaintzapean, aholkularitzapean eta kontrolpean egongo da, indarrean dauden legeetan ezarritakoaren arabera.

**44. artikulua. Zehapzen-araubidea.**

Fundazioak Euskal Autonomia Erkidegoko Fundazioen Legean ezarritako zehazpen‑araubidea bete behar du.